text: 17-årige Arnika Schmidt er en mønster-spejder
  25 maj 2016 kl. 13.42
  Når man i et år går i korte bukser, sover i telt i sovepose, og cykler til spejder hver eneste gang, så har man gjort sig fortjent til særlige spejder-mærker.
  Som spejder kan man tage en masse "mærker", en slags belønning, når man har gennemgået et lærerigt forløb.
  Arnika Schmidt fra KFUK i Vojens har taget nogle af de særligt svære og bemærkelsesværdige mærker, hvor hun har sovet i telt i sovepose igennem et helt år, hver dag året rundt - også om vinteren - taget korte bukser på, og hver eneste dag taget sit spejdertørklæde på, og cyklet til alle spejdermøderne.
  Spejderleder i KFUM Vojens Lennart Grantland er imponeret af den 17-åriges ihærdighed.
  - Arnika er spejder helt ind til benet. Der skal noget styrke og mod til for at gennemføre at sove i telt og gå i korte bukser et helt år.
  Arnika Schmidt får tildelt sine mærker for sin særlige indsats onsdag aften, og i sommerferien tager hun seks uger afsted som udviklingsspejder.
  Her kan du læse om udfordringsmærkerne hos De grønne pigespejdere.
  